**Vysvetlenie**

Verejný obstarávateľ Správa mestskej zelene v Košiciach podáva vysvetlenie podkladov na predloženie ponuky v zmysle § 48 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len zákon o verejnom obstarávaní) na základe žiadosti uchádzača, ktorá bola doručená našej organizácií dňa 13.04.2021.

**Otázka:**

V prílohe č. 4 - Technické parametre sú uvedené okrem iného dva typy prvkov, u ktorých z technického hľadiska nie je možné dodržať jeden z požadovaných parametrov. Týka sa prvkov: Zostava- domček so sklzom, rebrík, lezecká stena, hojdačka hniezdo : 1 ks a Zostava- sklz, rebrík, lezecká stena, hojdačka hniezdo : 2 ks V zmysle normy STNEN 1176-2 sa výška pádu pri visiacich hojdačkách (v tomto prípade "hniezdo" vypočítava podľa vzorca, kde jednou z premenných je tzv. výška hojdania a druhou dĺžka závesného prvku hojdačky. Pokiaľ má byť výška prvku 3,0 resp. 3,7 m, je zrejmé, že výška pádu vypočítaná podľa vzorca uvedeného v danej norme bude viac ako 1 m.

Otázka: Ktorý parameter v opise prvku je záväzný?

**Odpoveď:**

Vo výzve na predkladanie cenových ponúk, v opise  predmetu  zákazky, Príloha č.4 určuje technické parametre  herných prvkov, ktoré musia spĺňať normy  STN EN 1176-77.

V prípade upresnenia zadania herných  prvkov  - zostava: domček so sklzom, rebrík , lezecká stena , hojdačka hniezdo – 1 ks a zostava sklz rebrík, lezecká stena, hojdačka hniezdo – 2 ks , **výška prvku neudáva výšku závesnej časti hojdačky.**

**Rozmerovo je možná alternatíva, respektíve ekvivalent herných prvkov, kritická výška pádu môže byť viac ako 1m.**